Tribologi

=Tribologi = Tribologi kommer av de latinske ordene trios som betyr gnidning og logi som betyr lære. Tribologi er læren om slitasje og friksjon av flater i relativ bevegelse. Et godt eksempel på dette i praksis, er skiene til en langrennsløper. En skiløper vil gjerne ha lite friksjon forover og god friksjon bakover, på en og samme gang. Når to metallflater glir mot hverandre vil man få friksjon og slitasje. De kreftene som dannes da, fører til at de fysiske (inkludert topografien) og kjemiske egenskapene til en eller begge av metallflatene blir endret. Tribologi er forståelsen av hva som skjer under slike påvirkninger, for deretter å løse de problemene som oppstår. Manglende kompetanse (og vilje) på dette området er et stort problem, og flere undersøkelser anslår at kostnader som en følge av dette er oppe i så mye som 1-2 % av BNP i et moderne industrisamfunn. Valg av materiale og overflatebehandling er de viktigste momentene for å kontrollere friksjon og slitasje.

Tribologiske tester
For å forebygge unødvendig slitasje på materialer, blir det ofte gjennomført en tribologisk undersøkelse. For å måle slitasje og friksjon, så finner man en friksjonskoeffisient og vekt-/volumtap fra slitasjen. Til dette formålet er det nødvendig å ha god oversikt over flere viktige testparametre (ofte akselererte), som skal svare så godt som mulig til den virkelige situasjonen. De viktigste testparametrene er:


 * Testgeometri
 * Belastning
 * Bevegelse
 * Atmosfære(temperatur, luftfuktighet, trykk)
 * Overflatetopografi (ruhet)

Alle testparametrene trenger ikke å bli tatt spesielt hensyn til i hver eneste test. Det som er viktig er at testen forestiller den virkelige testen på en god måte, gjerne akselert.



Figur 1 : Ser at 1. og 2. er to forskjellige materialer, mens 4 er eventuell skitt, sand eller smuss. 3., 5., og 6. er ytre påvirkninger. Figur 2 : Viser en tribologisk test utført på et laboratorie.